Държавен вестник, бр. 24, 2011 г., стр. 188

СТР.  188	
Д Ъ Р Ж А В Е Н  В Е С Т Н И К 	
БРОЙ  24
Травми на дланта и китката (S60-S69) 
S68.0 Травматична ампутация на палеца на ръката (пълна) (частична), S68.1 Травматична ампутация 
на друг пръст на ръката (пълна) (частична), S68.2 Травматична ампутация на два и повече пръста на 
ръката (пълна) (частична).
При решенията да се вземат предвид както локализацията на пораженията, така и функционалното 
състояние на пръстите – цикатрикси, деформации, контрактури в МКФС и ИФС, сетивност и др., обусла­
вящи степента на нарушена функция на ръката.
За загуба на пръсти се смята: за палеца – цялата нокътна фаланга, за останалите пръсти – липса на 
две фаланги или на крайната фаланга и на част от средната.
При загуба на пръст; липса на част от дисталната фаланга на палец; липса на  дисталната фаланга 
на показалец; липса на  дисталните фаланги на повече от два пръста – от III  до V; анкилоза в две или 
повече стави на пръсти от ІІ до V или в която и да е става на палец – случаите се решават по буква „а“.
При липса на част от дисталната фаланга на показалец; липса на дистални фаланги на повече от 
два пръста – от III  до V;  липса на част от дисталната фаланга на не повече от четири пръста на двете 
ръце; контрактура в ставите на пръстите от І до V, надвишаващи сумарно 30° – случаите се решават по 
буква „б“.
При липса на не по-голяма от 1/3  част от дисталната фаланга на не повече от два пръста – от III  
до V на двете ръце, случаите се решават по буква „в“.
В отделни  случаи  лицата  от летателния  състав  с дефекти на ръката, включени  към буква „б“ на 
рубриката, при  положителна оценка  на  летец  консултант  от  изпитание в  условията  на тренажор и 
реална работа, както и при изпълнена процедура за специфично решение „годен – индивидуално“, могат 
да бъдат допуснати до летателна работа.
Травми в областта на тазобедрената става и бедрото (S70-S79) 
Травми на коляното и подбедрицата (S80-S89) 
Травми в областта на глезена и стъпалото (S90-S99) 
При решенията да се вземат предвид както локализацията на пораженията, така и функционалното 
състояние на стъпалото и пръстите – цикатрикси, деформации, контрактури в МТФС и ИФС, сетивност 
и други обуславящи степента на нарушена функция на долния крайник.
При травматична ампутация на палец – пълна, на повече от един пръст, на ниво метатарзална кост, 
на ниво става на Листфранк и става на Шопарт; флексионна контрактура на първа МТФС; контрактура 
тип лебедова шия на първа МТФС и ИФС на палеца – случаите се решават по буква „а“.
При травматична ампутация на пети пръст – пълна; флексионна контрактура на втора МТФС; кон­
трактура тип лебедова шия на МТФС и ИФС на пети пръст или на МТФС и ИФС на повече от един 
пръст от II  до IV – случаите се решават по буква „б“.
При травматична ампутация на един пръст – пълна от II  до IV; флексионна контрактура на МТФС 
от II  до IV пръст; контрактура тип лебедова шия на МТФС и ИФС на един пръст от II  до IV – случаите 
се решават по буква „в“.
Решенията са дадени в табличната част.
Т.70 Въздействие на атмосферното налягане и налягането на водата
Към тази рубрика се отнасят и случаите с понижена устойчивост към хипоксия в хипобарна камера 
на  кандидатите за летателно обучение и военнослужещи на летателна служба, които преминават на 
изследване в барокамера по профила на 5000 м за нуждите на авиомедицинската експертиза.
Оценката на резултатите от изследването в барокамерата на горепосочените два контингента и окон­
чателните решения да са в съответствие с регламентите  на Инструкция за провеждане на изследвания 
в барокамера на летателния състав от българската авиация – 1985 г.
Военнослужещите на летателна служба от ВВС, ВМС, парашутисти от СВ и др. ще преминават на 
обучение и тренировки към въздействие на хипоксия, хипобария и декомпресия по  отделна програма.
Т75 Въздействие на други външни причини
Т75.8 Други уточнени въздействия на външни причини
Влияние на  аномалии на гравитационните сили.
Тази рубрика третира въпроси, отнасящи се до въздействието на положителни радиални ускорения 
върху организма на пилоти от изтребителна и щурмова авиация. В наземни условия такива ускорения се 
създават в специално съоръжение центрофуга за тренировка на пилоти. 
В процес на разработка е програма за тренировка в центрофуга на пилоти от ВВС в съответствие с 
изискванията СТАНАГ 3827 и СТАНАГ 3114. В програмата се представят профилите за тренировка на 
пилоти и въпроси, свързани с понижена поносимост към въздействието на радиалните ускорения и ме­
тодите и средствата за подобряване устойчивостта на пилоти към ускоренията.
Т90-98 Последици от травми, отравяния и други въздействия на външни причини
За последици се считат състоянията, уточнени като такива или възникнали в продължение на една 
или повече години. При диагноза на следтравмените състояния на ЦНС, освен обективната находка 
(неврологичен и психичен статус, рентгенография на черепа, ЕЕГ, КАТ, МРТ и др.) за разграничаване на 
психогенни и агравационни наслойки, трябва да се обръща сериозно внимание на промените на трудовия 
път на освидетелствения, настъпили след травмата. Задължително се изисква ЗПХ.
Решенията са дадени в табличната част.
Клас XX. Външни причини за заболеваемост и смъртност (V01-Y98)
Y83 Хирургични операции и други хирургични процедури, причина за анормална реакция или късно 
усложнение у пациента, без споменаване за случайно вредно въздействие по време на изпълнението им
По буква „а“ се включват случаи след големи оперативни интервенции:
– обширна резекция на черния дроб (над 2 сегмента) с рязко смутени чернодробни функции;
– панкреатична резекция със смутени ендокринни или екзокринни функции;